Cuneiform Tablet Kt 94/k 1238 (AKT 6a 149)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí en-nam-a-šur ù a-lá-ḫi-im qí-bi-ma um-ma ša-lim-a-šur i-na té-ga-ra-ma wa-áš-ba-ku a-dí ú-nu-tám ú-ša-lu-ḫu a-pu-tum a-dí a-lá-ki-a KÙ.BABBAR 1 ma-na pá-ḫi-ra-ma i-na É-tí-a li-ib-ší KÙ.BABBAR mì-ma a-na a-lim{ki} lá tù-šé-bi₄-lá i-na {d}UTU-ši <gap> ṭup-pí ta-ša-me-a-ni a-lá-ḫu-um lu a-na ḫu-ra-ma lu a-na ku-ša-ra a-na ṣé-ri-a li-li-kam ù KÙ.BABBAR 1 ma-na a-na qá-tí-a lu-ub-lam TÚG.ḪI.A ša a-lá-ḫu-um i-na pá-zu-ur-tim ú-šé-tí-qá-ni i-na ku-nu-ki-šu-nu li-ib-ší-ú